**Akademija za umjetnost i kulturu u Osijeku i Akademija scenskih umjetnosti u Sarajevu**

**organiziraju i pozivaju Vas na:**

***2. Međunarodni umjetnički i znanstveni simpozij o scenskom govoru i glasu-Umijeće i/ili učenje scenskog govora i glasa***

***Osijek, 31. 01. 2025.***

Na Akademiji za umjetnost i kulturu u Osijeku, ovaj put uz suradnju s Akademijom scenskih umjetnosti u Sarajevu, drugi put održat će se umjetnički i znanstveni simpozij o scenskom govoru i glasu. Središnja tema je scenski govor i glas, a podteme:

1. Umijeće govora i glasa na sceni

2. Nastava govora i glasa

3. Glas/govor i pokret

4. Govor mladih

Međunarodni umjetnički i znanstveni simpozij o scenskom govoru i glasu se temelji na iskustvima prethodnog i proširuje raspravu o teorijskim i praktičnim aspektima scenskog govora i glasa. Fokus će biti na metodama poučavanja u glumačkim školama, omjeru teorije i prakse te izazovima s kojima se glumci susreću u profesionalnom životu. Diskutirat će se i o povezanosti glasa, govora i pokreta, kao i o utjecaju tehnologije na elokventnost mladih generacija. Cilj simpozija je okupiti stručnjake iz regije, potaknuti dijalog i proširiti znanja u području scenskog govora i glasa te podržati njegovu važnost u obrazovanju i javnom prostoru.

Međunarodnim umjetničkim i znanstvenim simpozijem o scenskom govoru i glasu želimo podijeliti iskustva i uspostaviti dijalog stručnjaka koji se bave pitanjima vezanima uz scenski govor i glas, pokret i rad s mladima. Također, želimo otvoriti prostore nacionalne i međunarodne suradnje i zauzeti se za ulogu govora i glasa na glumačkim školama i svim javnim prostorima.

**Organizacijski odbor:**

doc. art. Selena Andrić, Akademija za umjetnost i kulturu u Osijeku

prof. art. Tatjana Bertok-Zupković, Akademija za umjetnost i kulturu u Osijeku

mr. sc. Dorotea Telarović, Akademija za umjetnost i kulturu u Osijeku

prof. mr. Lejla Jusić, Akademija scenskih umjetnosti u Sarajevu

**Urednički odbor:**

Izv. prof. dr. sc. Alen Biskupović, Akademija za umjetnost i kulturu u Osijeku

Red. prof. art. Tatjana Bertok-Zupković, Akademija za umjetnost i kulturu u Osijeku

Izv. prof. mr. Mehmed Porča, Akademija scenskih umjetnosti u Sarajevu

**Prezentacija priloga:**

Usmeno izlaganje (trajanje izlaganja 15 minuta i 5 minuta diskusija)

Radni jezik hrvatski, uz engleski.

Važni datumi:

|  |  |
| --- | --- |
| **01. 12. 2024.** | Prijava na simpozij s radnim naslovom rada |
| **07. 01. 2025.**  | Rok za predaju sažetka s točnim naslovom i ključnim riječima rada na hrvatskom i engleskom jeziku |
| **10. 03. 2025.**  | Rok za predaju cjelokupnog rada koji će biti objavljen u Zborniku radova |

**Kotizacija**

Kotizacija – 70 € po radu

Kotizacija uključuje sudjelovanje na simpoziju, promotivne materijale simpozija, osvježenje tijekom simpozija, primjerak zbornika.

Kotizaciju je potrebno uplatiti do **10. siječnja 2025.**

Svaki sudionik u svojstvu autora ili koautora može sudjelovati samo s jednim člankom u konferenciji.

**Kotizacije plaćati na:**

**Akademija za umjetnost i kulturu u Osijeku**

**P. Svačića 1f, Osijek**

**IBAN: HR7323600001102689236**

**OIB:60277424315**

*•* ***s naznakom: kotizacija za sudjelovanje na simpoziju, ime i prezime osobe za koju se plaća kotizacija i OIB***

Radovi koji nisu dostavljeni u okviru određenih datuma neće biti upućeni u recenzentski postupak niti objavljeni u zborniku.

Ukoliko imate dodatnih pitanja u vezi prijava ili Vam trebaju neke informacije u vezi Simpozija molimo Vas obratite se na mail adresu: selena.andric@gmail.com

Veselimo se Vašoj prijavi i radovima koje šaljete na:

dorotea.telarovic@aukos.hr

 DEKANICA

akademkinja Helena Sablić Tomić